Madiba soek glo nie sy dogters in sy geldsake nieNelson Mandela Voormalige president Nelson Mandela wou glo nie sy kinders by sy geldsake en kunswerke betrek nie. Mandela se prokureur, Bally Chuene, het ‘n beëdigde verklaring met dié onthulling by die Johannesburgse hooggeregshof ingedien, het The Star Vrydag berig. Chuene voer aan dat Mandela se voormalige prokureur, Ismail Ayob, Mandela se dogters, Makaziwe en Zenani, beïnvloed het om hofdokumente teen hom en sy mede-direkteure in te dien. Die mede-direkteure is minister Tokyo Sexwale en George Bizos. Chuene voer aan die motief vir die aansoek teen hulle is sodat die vroue toegang tot Madiba se geld kan bekom en sy kunswerke kan verkoop. Hy het gesê Mandela het hom in 2004 aangesê om verskeie briewe aan Ayob te stuur om alle inligting oor sy kunswerke te bekom. Volgens Chuene het Ayob nie aan Mandela se versoeke voldoen nie. Mandela het glo tydens ‘n vergadering in April 2005 aan sy dogters gesê hy wil nie hê hulle moet betrokke wees in die bestuur van sy geldsake nie. Chuene, Bizos en Sexwale het die hof versoek om Madiba se dogters se aansoek met koste van die hand te wys. – Sapa Lees ook: Storm oor Mandela-handelsmerk